कहिमा , 25 आगस्ट : नागालेण्डनि जुन्हिबट जिल्लायाव आसाम राइफल्सनि मोनसे हान्जाया अपारेसन खालामनानै उतखारिनि दोनखोमानाय गोबां गोहो गोरा हाथियारफोरखौ बोखांनो हादों । बे जाथायाव सान्थ्रि हान्जाया सासे हाथियार दैथायग्रा सुबुंखौ खादों । टुइटारनि गेजेरजों आसाम राइफल्स हान्जाया मिबथिहोनाय बादिब्ला , जुन्हिबट जिल्लायाव हरखाब अपारेसन खालामनानै गंसे एके - 47 राइफलजों लोगोसे मोनथाम मेगजिन , गर 46 गोथां गुलि आरो गंसे एमके 3 राइफलजों लोगोसे मोनसे मेगजिन आरो गरथाम गोथां गुलिफोरखौ बोखांनो हादों । 
आसाम राइफल्सआ नागालेण्डआव उतखारिनि गोहो - गोरा हाथियारफोर बोखांदों